Zelena alga na morskoj obali
**Zelene alge** su skupina iz koje je evoluiralo više biljaka.

Imaju vjerojatno od 7.500 – 10.000 vrsta, oko 500 rodova i 36 porodica. Većinom su svjetlo-zelene boje, iako postoje neke vrste crvene boje. Uključuju jednostanilne i kolonijalne bičaše, obično s dva biča po stanici, kao i raznovrne kolonije, također i kokoidne, te nitaste oblike, a tu su i makroskopske vodene trave.

Opis
----

Skoro sve vrste imaju kloroplaste, koji sadrže pigmente: klorofil *a* i *b* koji im daju svjetlo-zelenu boju, karotenoide (beta karoten) i ksantofile (lutein). Također sadrže i složene tilakoide.. Obično imaju stanične zidove koji sadrže celulozu. Mitoza im se odvija bez centriola. Pričuvne tvari u stanicama su škrob i kapljice ulja, koji nastaje kao proizvod asimilacije.

Postoje različiti oblici talusa: jednostanični, kolonijalni i heterotrihni.

Razmnožavanje
-------------

Razmnožavaju se nespolno (vegetativno, sporama) i spolno. Vegetativan tip razmnožavanja imaju jednostanične zelene alge (diobom stanica, raspadanjem kolonija), dok se neke višestanične alge razmnožavaju fragmentacijom talusa. Razmnožavanje sporama najčešće se odvija zoosporama, kruškolikog oblika, s dva do četiri biča iste dužine. One imaju jednu jezgru, vrčasti kloroplast, crvenu očnu pjegu i kontraktilne vakuole Ipak neke se zelene alge razmnožavaju aplanosporama kod kojih nedostaju bičevi, crvena očna pjega i kontraktilna vakuola.

Spolni način razmnožavanja je gametogamija. Gamete se razvijaju u jednostaničnim gametangijima. Produkt kopulacije je diploidna zigota koja često postaje trajna stanica ili cistozigota, a klije nakon faze mirovanja.

Također postoji i ovakav oblik spolnog razmnožavanja. Haploidna stanica alge, koja sadrži samo jedan primjerak svoje DNK može se stapati s drugom haploidnom stanicom, pa nastaje diploidna zigota. Kada nitaste alge to urade, stvaraju mostove između stanica, a taj proces naziva se konjugacija.

Stanište i način života
-----------------------

Autotrofit, većina živi kao plankton ili bentos u slatkim vodama (oko 90% vrsta). Dok neke zelene alge više preferiraju čiste, oligotrofne vode, druge pak vole vode bogate fosfatima, nitratima i amonijakom (eutrofne vode). Ostale se pojavljuju na najrazličitijim staništima (tlo, morski bentos, led i snijeg, kora vlažnog drveća, simbionti s gljivama i životinjama). Vrlo su heterogene alge.

Raznolikost
-----------

Postoje različiti oblici algi:

* pokretni jednostaničari (**npr.** *Chlamydonomas*).
* nepokretni jednostaničari (**npr.** *Tetracistis*).
* pokretne kolonije (**npr.** *Gonijum, Pandorina, Volvox, Eudorina*).
* palmeloidne (tetrasporne) kolonije (**npr.** *Pseudosphareocystis, Coccomixa, Sphaerocystis*).
* kokoidni oblici (**npr.** *Ulortix, Spirogyra, Oedogonium, Stigeoclonium*).
* laminarni oblici (**npr.** *Uliva*).
* parenhimski oblici (**npr.** *Chara, Coleochaetae*).
* sifonalni oblici (**npr.** *Derebesia, Codium , Caulerepa*).

Klasifikacija
-------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Chlorophyta | 

|  |  |
| --- | --- |
|  | Prasinophyceae |
|  |
|  | 

|  |  |
| --- | --- |
|  | Ulvophyceae |
|  |
|  | 

|  |  |
| --- | --- |
|  | Trebouxiophyceae |
|  |
|  | Chlorophyceae |
|  |

 |
|  |

 |
|  |

 |
|  |
|  | *Mesostigma* |
|  |
| Streptophyta | 

|  |  |
| --- | --- |
|  | Chlorokybales |
|  |
|  | 

|  |  |
| --- | --- |
|  | Klebsormidiales |
|  |
|  | 

|  |  |
| --- | --- |
|  | Zygnematales i Desmidiales |
|  |
|  | 

|  |  |
| --- | --- |
|  | Coleochaetales |
|  |
|  | 

|  |  |
| --- | --- |
|  | Charales |
|  |
|  | Embryophytes ("više" biljke) |
|  |

 |
|  |

 |
|  |

 |
|  |

 |
|  |

 |
|  |

 |
|  |

 |
|  |

Povezano
--------

* Zlatna alga
* Algašice
* Alge kremenjašice
* Fitoplankton

Izvori
------

1. ↑  Burrows 1991. *Seaweeds of the British Isles.* Volume **2** Natural History Museum, London. ISBN 0 565 00981 8
2. ↑  Hoek, C. van den, Mann, D.G. and Jahns, H.M. 1995. *Algae An introduction to phycology*. Cambridge University Press, Cambridge. ISBN 0 521 30419 9

* botanic.hr